EkBass/fiwiki-20250220-pages-articles huggingface dataset:
Australian avoin tennisturnaus 2004

Vuoden 2004 Australian avoin tennisturnaus pelattiin 19. tammikuuta – 1. helmikuuta 2004. ==Tulokset== ===Miesten kaksinpeli=== Finaalissa olivat vastakkain Roger Federer, Sveitsi ja Marat Safin, Venäjä. Federer otti ensimmäisen Australian avoimen turnausvoittonsa luvuin 7–6, 6–4 ja 6–2. Federer oli selvittänyt tiensä finaaliin voittamalla semifinaaleissa Espanjan Juan Carlos Ferreron ja puolivälierissä Argentiinan David Nalbandianin. Finaalin hävinnyt Safin selvitti välierät voittamalla Yhdysvaltain Andre Agassin ja puolivälierät kukistamalla niin ikään Yhdysvaltain Andy Roddickin. ===Naisten kaksinpeli=== Finaalissa olivat vastakkain Justine Henin-Hardenne, Belgia ja Kim Clijsters, Belgia. Henin-Hardenne voitti ottelun luvuin 6–3, 4–6 ja 6–3. Henin-Hardenne selvitti tiensä finaaliin voittamalla välierissä Kolumbian Fabiola Zuluagan ja puolivälierissä Yhdysvaltain Lindsay Davenportin. Finaalin hävinnyt Clijsters voitti välierissä Sveitsin Patty Schnyderin ja puolivälierässä Venäjän Anastasija Myskinan. ===Miesten nelinpeli=== Miesten nelinpelin voittivat Ranskan Michaël Llodra ja Fabrice Santoro. He kukistivat finaalissa Yhdysvaltain Bob Bryanin ja Mike Bryanin luvuin 7–6(4) ja 6–3. ===Naisten nelinpeli=== Naisten nelinpelin voittivat Virginia Ruano Pascual, Espanja, ja Paola Suárez, Argentiina. Finaalissa kukistuivat Svetlana Kuznetsova ja Jelena Lihovtseva, Venäjä luvuin 6–4 ja 6–3. ===Sekanelinpeli=== Sekanelinpelin voittivat Jelena Bovina (RUS) ja Nenad Zimonjić (SCG). Finaalissa kukistuivat Martina Navrátilová (USA) ja Leander Paes (IND) luvuin 6–1 ja 7–6(3). ====Poikien kaksinpeli==== Australian avointen poikien kaksinpelin voiton vei Ranskan Gaël Monfils. Finaalissa kaatui niin ikään ranskalainen Josselin Ouanna luvuin 6–0 ja 6–3. ====Tyttöjen kaksinpeli==== Tyttöjen kaksinpelin voitti Israelin Shahar Pe'er. Finaalissa kukistui Nicole Vaidišová (CZE) luvuin 6–1 ja 6–4. ====Poikien nelinpeli==== Poikien nelinpelin voittivat Scott Oudsema ja Brendan Evans (USA). ====Tyttöjen nelinpeli==== Tyttöjen nelinpelin voittivat Chan Yung-jan (TPE) ja Sheng-Nan Sun (CHN). ==Aiheesta muualla== *Viralliset sivut Luokka:Australian avoin tennisturnaus Luokka:Vuoden 2004 tennis
Lissenkefalia

Lissenkefalia on syvää kehitysvammaisuutta aiheuttava aivojen tasapintaisuussyndrooma, johon kuuluu monesti muitakin aivojen epämuodostumia. Lissenkefaliaan liittyy syvän kehitysvammaisuuden lisäksi mm. hengitysvaikeuksia, pakkoliikkeitä ja ennenaikainen kuolema. Useimmat potilaat eivät pysty kääntymään, istumaan eivätkä kävelemään. Heillä saattaa ilmetä epileptisiä kohtauksia. Vesipäisyys ja silmävauriot ovat II-tyypin potilailla tavallisia. Noin 50 % lissenkefalikoista menehtyy 10. ikävuoteen mennessä. Häiriö voi olla seurausta esimerkiksi perintötekijöistä, sattumanvaraisesta geenivirheestä tai jostakin raskaudenaikaisesta tekijästä. Lissenkefaliasta kärsii noin yksi tai hieman yli yksi lapsi 100 000:sta. Yleisimpiä lissenkefaliasairauksia ovat Miller–Diekerin ja Walker–Warburgin oireyhtymä. Elinajanodote on heikko varsinkin Miller–Dieker-potilailla: useimmat kuolevat muutaman kuukauden ikäisinä.http://www.saunalahti.fi/kup/syndroma/mdls.htm == Lähteet == == Aiheesta muualla == * Lissenkefalia Kehitysvammahuollon tietopankissa * Magneettikuva normaaleista aivoista sekä lissenkefalia potilaan aivoista vierekkäin Luokka:Oireyhtymät Luokka:Aivosairaudet
Q (James Bond)

Q (Quartermaster, ) on James Bond -kirjoissa ja elokuvissa esiintyvä kuvitteellinen hahmo. Q on MI6-tiedustelupalvelun varusteitten kehittelystä ja valmistamisesta vastaavan Q-osaston (Q Branch) päällikkö. Romaaneissa myös nimellä majuri Boothroyd esiintyvä Q on keski-ikäinen ja käynyt koulua Radley Collegessa ja Cambridgen Trinity Collegessa. Hänellä on ainakin yksi lapsi. Hahmo esiintyy Ian Flemingin James Bond -romaaneissa vain satunnaisesti, mutta on ollut mukana kaikissa elokuvissa lukuun ottamatta elokuvia Elä ja anna toisten kuolla, Casino Royale ja 007 Quantum of Solace. Ensimmäisessä Bond- elokuvassa Salainen agentti 007 ja tohtori No hahmosta käytetään romaanien tapaan nimeä majuri Boothroyd. Q suhtautuu työhönsä hyvin vakavasti, ja ärtyy Bondille tämän usein seksuaalisväritteisestä leikinlaskusta suurella työllä kehitettyjen erikoisvälineiden suhteen. Ensimmäinen Q:n näyttelijä Desmond Llewelyn esiintyi kuolemaansa asti Q:na kaikissa Bond-elokuvissa lukuun ottamatta elokuvia Salainen agentti 007 ja tohtori No ja Elä ja anna toisten kuolla. Kun maailma ei riitä on viimeinen elokuva, jossa Llewelyn näyttelee Q:ta. Hänen kuoltuaan Q:n aiempi apulainen R (John Cleese) peri Q:n aseman elokuvassa Kuolema saa odottaa. Q teki paluun elokuvassa 007 Skyfall, jossa häntä esittää Ben Whishaw. Elokuvassa Q on kolmas Bondeissa esiintynyt Q. == Esiintymiset == Vuosi Elokuva Esittäjä 1962 Salainen agentti 007 ja tohtori No Peter Burton 1963 Salainen agentti 007 Istanbulissa Desmond Llewelyn 1964 007 ja Kultasormi Desmond Llewelyn 1965 Pallosalama Desmond Llewelyn 1967 Elät vain kahdesti Desmond Llewelyn 1969 Hänen majesteettinsa salaisessa palveluksessa Desmond Llewelyn 1971 Timantit ovat ikuisia Desmond Llewelyn 1974 007 ja kultainen ase Desmond Llewelyn 1977 007 rakastettuni Desmond Llewelyn 1979 Kuuraketti Desmond Llewelyn 1981 Erittäin salainen Desmond Llewelyn 1983 Octopussy – mustekala Desmond Llewelyn 1983 (Älä kieltäydy kahdesti) Alec McCowen 1985 007 ja kuoleman katse Desmond Llewelyn 1987 007 vaaran vyöhykkeellä Desmond Llewelyn 1989 007 ja lupa tappaa Desmond Llewelyn 1995 007 ja kultainen silmä Desmond Llewelyn 1997 Huominen ei koskaan kuole Desmond Llewelyn 1999 Kun maailma ei riitä Desmond Llewelyn 2002 Kuolema saa odottaa John Cleese 2012 007 Skyfall Ben Whishaw 2015 007 Spectre Ben Whishaw 2020 007 No Time to Die Ben Whishaw == Lähteet == Luokka:Kuvitteelliset keksijät Luokka:James Bond -hahmot de:Figuren aus James-Bond-Filmen#Q
Ad Hoc Revolt

Ad Hoc Revolt (2006) on norjalaisen Drottnar-yhtyeen 7"-vinyylisingle, jota julkaistiin rajoitettu sadan kappaleen painos ennen yhtyeen Welterwerk-albumin ilmestymistä. Levy sisältää kappaleet Ad Hoc Revolt ja Victor Comrade, jotka ovat myös Welterwerk-albumilla. Ad Hoc Revolt alkaa samplella vanhan filmiprojektorin käynnistymisestä, muutoin kappale on tyyliltään teknistä ja progressiivista extreme metalia. Victor Comrade on instrumentaalikappale, joka nojaa pääosin sessiomuusikko Jan-Espen S. Schildmannin trumpetin soittoon ja Ondřej Valenin tšekinkieliseen puheääniosuuteen. __NOTOC__ == Kappaleet == # # == Kokoonpano == * Sven-Erik Lind – laulu * Karl Fredrik Lind – kitara * Bengt Olsson – kitara * Håvar Wormdahl – bassokitara * Glenn-David Lind – rummut === Vierailevat muusikot === * Jan-Espen S. Schildmann – trumpettiraidat (kappale "Victor Comrade") * Ondřej Valen – tšekinkieliset puheäänet (kappale "Victor Comrade") == Aiheesta muualla == * * Luokka:Vuoden 2006 kappaleet Luokka:Norjalaiset heavy metal -kappaleet
Miller–Diekerin oireyhtymä

Miller–Diekerin oireyhtymä on lissenkefaliaa ja syvää kehitysvammaisuutta aiheuttava oireisto, jonka aiheuttaa 17. kromosomin geenin vaurio. Miller–Dieker-potilaat ovat monin tavoin epämuodostuneita. Kasvot ja kallo ovat poikkeavia, munuaiset voivat olla synnynnäisesti vioittuneet, ja oireistoon liittyy usein sydänvika. Potilaat ovat alttiita epileptisille kohtauksille. Vammautuneiden elinajanodote on heikko, monet kuolevat elettyään vain muutaman kuukauden. MD-syndrooma periytyy peittyvästi, mutta satunnaisiakin mutaatioita tiedetään tapahtuneen. Vuonna 1991 suoritetun tutkimuksen tuloksen mukaan MD-syndroomaisia on 11,7 ihmistä miljoonasta. == Lähteet == * Kehitysvammahuollon tietopankki Luokka:Oireyhtymät
Sam Tingle

Sam A. Tingle (24. elokuuta 1921 Chorlton, Manchester, Englanti - 19\. joulukuuta 2008 Somerset West, Länsi-Kap, Etelä-Afrikka) oli Formula 1 -kuljettaja Rhodesiasta, nykyisestä Zimbabwesta. Tinglen kilpa-autoilijan ura alkoi 1940-luvun puolivälissä Rhodesian urheiluautoluokissa, joissa hän voitti Rhodesian mestaruuden vuonna 1960. Tingle osallistui viiteen MM-sarjan Grand Prix -kilpailuun, mutta ei saavuttanut niissä yhtään MM-pistettä. MM-sarjassa hän osallistui vain Etelä-Afrikan Grand Prix -kilpailuihin, mutta ajoi myös maailmanmestaruussarjan ulkopuolisissa F1-kilpailuissa. Vain kaksi rhodesialaista kuljettajaa on osallistunut F1-kilpailuun, joten Tingle on toinen heistä. Toinen on John Love. Vuonna 1970 Tingle ajoi kolarin kaasun jumittumisen myötä, minkä seurauksena hän mursi jalkansa, sai sisäisiä vaurioita ja joutui lopettamaan kilpailemisen. == Tulokset Formula 1:n MM- sarjassa == Vuosi Talli 1 2 3 4 5 6 7 8 9 10 11 12 Sijoitus Pisteet 1963 LDS MON BEL DUT FRA GBR GER ITA USA MEX RSA Kesk. \- 0 1965 LDS RSA 13 MON BEL FRA GBR DUT GER ITA USA MEX \- 0 1967 LDS RSA Kesk. MON DUT BEL FRA GBR GER CAN ITA USA MEX \- 0 1968 LDS RSA Kesk. ESP MON BEL DUT FRA GBR GER ITA CAN USA MEX \- 0 1969 Brabham RSA Kesk. ESP MON DUT FRA GBR GER ITA CAN USA MEX \- 0 == Lähteet == Luokka:Zimbabwelaiset Formula 1 -kuljettajat Luokka:Vuonna 1921 syntyneet Luokka:Vuonna 2008 kuolleet
Dana Rosemary Scallon

Dana Rosemary Scallon, joka tunnetaan myös pelkällä etunimellään Dana, (s. 30. elokuuta 1951) on irlantilainen laulaja ja poliitikko. Dana aloitti laulajanuransa 1960-luvun lopussa ja nousi kuuluisuuteen voittaessaan vuoden 1970 Eurovision laulukilpailun kappaleellaan ”All Kinds of Everything”. Lukuisat hänen kappaleistaan ovat olleet hittejä Irlannissa ja Isossa- Britanniassa. Uskonnollisena ihmisenä hän on laulanut myös runsaasti uskonnollisia kappaleita ja esiintynyt paaville tämän Irlannin-vierailun yhteydessä vuonna 1979. Scallon muutti 1980-luvulla miehensä mukana Yhdysvaltoihin. Siellä hän sai töitä katoliselta mediakonsernilta EWTN:lta, jossa hänellä oli oma radio- ja televisio-ohjelma. Hänestä tuli myös suosittu kristillinen laulaja. Scallon palasi Irlantiin 1997. Hän asettui ehdolle Irlannin presidentiksi itsenäisenä ehdokkaana ja sai kolmanneksi eniten ääniä. Vuonna 1999 hänet valittiin Euroopan parlamentin jäseneksi sitoutumattomana ehdokkaana Euroopan kansanpuolueen ryhmään. Scallon pyrki uusimaan paikkansa vuonna 2004, mutta ei onnistunut. Samana vuonna hän pyrki asettumaan ehdolle Irlannin presidentiksi, mutta ei onnistunut keräämään tarpeeksi tukijoita haastaakseen toiselle kaudelleen yksimielisesti valitun Mary McAleesen. Vuonna 2005 Scallon palasi viihdealalle, tällä kertaa Irlannin radioon. Jätettyään tehtävänsä europarlamentissa hän on jatkanut myös levyttämistä, esimerkiksi vuonna 2006 häneltä ilmestyi levy paavi Johannes Paavali II:n muistolle. ==Aiheesta muualla== *Dana Scallonin viralliset sivut * Luokka:Irlantilaiset laulajat Luokka:Euroviisuvoittajat Luokka:Irlantilaiset europarlamentaarikot Luokka:Irlannin euroviisuedustajat Luokka:Vuoden 1970 euroviisuedustajat Luokka:Vuonna 1951 syntyneet Luokka:Elävät henkilöt
Walker–Warburgin oireyhtymä

Walker–Warburgin oireyhtymä on peittyvästi periytyvä oireyhtymä, joka aiheuttaa lissenkefaliaa ja vaikeaa kehitysvammaisuutta. Aivovaurioiden lisäksi syndroomaan voi kuulua lihasheikkoutta, näkövamma, viherkaihi, epilepsia, jatkuvaa voimakasta kuumeilua, iktyoosia, vesipäisyyttä ja sydänvika. Ennuste riippuu ennen kaikkea aivovaurioiden vakavuudesta. Walker–Warburgin oireyhtymän aiheuttaa vaurio yhdeksännessä kromosomissa. Useimmat potilaat kuolevat ennen kolmen vuoden ikää, vaikkakin Suomessa tavataan syndroomasta lievempää ja parempiennusteista muotoa. == Lähteet == * http://www.kvhtietopankki.fi/syndroma/meb.htm Luokka:Oireyhtymät Luokka:Suomalainen tautiperintö Luokka:Harvinaissairaudet
Ilion

Ilion () tai Ilium (lat.) voi viitata seuraaviin: * Troija eli Ilion, muinainen kaupunki Vähässä-Aasiassa * Ilion, antiikin aikainen kaupunki Troaksessa muinaisen Troijan paikalla * Ilion, kylä New Yorkin osavaltiossa Yhdysvalloissa * Ílio, kaupunki Länsi-Ateenan alueyksikössä Attikan alueella Kreikassa
François Mazet

François Mazet (s. 24. helmikuuta 1943 Pariisi) on ranskalainen entinen Formula 1 -kuljettaja. Hän osallistui vain yhteen F1:n MM-sarjan Grand Prix -kilpailuun eikä onnistunut saavuttamaan siinä yhtään pistettä. Hänelle ainoaksi jäänyt kilpailu oli hänen kotikilpailunsa, Ranskan Grand Prix 1971. Mazet ajoi kilpailussa Jo Siffertin omistamalla March 701 -autolla. Mazet on Ranskan Formula 3 -sarjan maailmanmestari vuodelta 1969. ==Formula 1 -tulokset== Vuosi Talli 1 2 3 4 5 6 7 8 9 10 11 Sijoitus Pisteet 1971 Jo Siffert Automobiles RSA ESP MON DUT FRA 13 GBR GER AUT ITA CAN USA \- 0 == Lähteet == Luokka:Ranskalaiset Formula 1 -kuljettajat Luokka:Vuonna 1943 syntyneet Luokka:Elävät henkilöt
S/S Viking

S/S Viking, alkuperäinen nimi S/S Dinard oli ensimmäinen eteläisen Suomen ja Ruotsin välisessä liikenteessä liikennöinyt autolautta. Aluksen omisti Rederi AB Vikinglinjen, joka aloitti sillä liikenteen Korppoosta Galtby–Maarianhamina–Gräddö-reitillä 1. kesäkuuta 1959. Ensimmäinen autolauttayhteys Suomen ja Ruotsin välillä oli reitti Vaasa–Uumaja, jolla Rederi Ab Vasa-Umeå aloitti liikennöinnin Korsholm III -nimisellä aluksella 15. joulukuuta 1958. S/S Viking oli kuitenkin ensimmäinen peräporttilastausta käyttänyt kansainvälisen liikenteen autolautta Suomessa. Lautassa ei ollut keulaporttia, vaan autokannen etuosassa oli henkilöauton mentävä kääntöpöytä. Sisään ajettiin tyyrpuurin puolelta ja ulos paapuurin puolelta. Kääntöpöytää isommat autot kuljetettiin avokannella ja vedettiin lavetilla ja vinssillä paikoilleen. Viking Linen nykyisestä punaisesta värityksestä poiketen alus liikennöi ensimmäiset vuotensa Suomen ja Ruotsin välillä sinivalkoiseksi maalattuna. Punainen tuli yhtiön tunnusväriksi vasta vuonna 1964. Väri keksittiin varustamon toimitusjohtajan sisaren käyttämästä huulipunasta. Sävyn nimi oli Mexican Fire, ja se on yhä yhtiön tunnusväri. Myös S/S Vikingin kyljet maalattiin silloin punaisiksi. == Historia http://www.faktaomfartyg.se/dinard_1924.htm == * 23.01.1924 Aluksen köli laskettiin * 05.04.1924 Alus laskettiin vesille * 16.07.1924 Alus luovutettiin tilaajalle, Southern Railways Companylle, joka asetti sen liikenteeseen Southamptonin ja St. Malon välille nimellä Dinard. * 02.10.1939 Alus otettiin Britannian laivaston käyttöön ja muutettiin sairaalalaivaksi. * 06.06.1944 Alus osallistui Normandian maihinnousuun. * 01.07.1945 Alus palasi Southern Railwaysin liikenteeseen. * 19.08.1946 Alus vietiin telakalle muutettavaksi autolautaksi. * 01.07.1947 Autolautaksi muutettu Dinard asetettiin liikenteeseen Dover–Calais-linjalle. * 1953 Alusta uusittiin lisäämällä autoramppi sen perään, mikä mahdollisti autojen lastaamisen ilman nosturia. * 1958 Alus poistettiin liikenteestä Englannin kanaalissa. * 07.04.1959 Dinard myytiin juuri perustetulle Rederi AB Vikinglinjenille £30000 hintaan. Alus sai nimekseen Viking. * 01.06.1959 S/S Viking aloitti liikennöinnin Korppoon Galtbystä Maarianhaminan kautta Gräddöhön Ruotsiin. * 08.05.1960 Alus alkoi liikennöidä reitillä Galtby-Maarianhamina-Kapellskär. * 06.05.1962 Aluksen reitin Suomen puoleiseksi päätesatamaksi vaihtui Parainen. * 04.09.1967 Aluksen Suomen puoleinen päätesatama muuttui jälleen, uusi reitti oli Naantali-Maarianhamina-Kapellskär * 12.08.1970 Alus teki viimeisen matkansa Naantalista, minkä jälkeen se makuutettiin Maarianhaminassa. * 12.08.1973 Alus myytiin Helsingin Romuliike Oy:lle romutettavaksi. == Lähteet == * * ===Viitteet=== ==Aiheesta muualla== Viking Viking
Fratafernes

Fratafernes (, kuoli ennen vuotta 321 eaa.) oli persialainen sotilas. Hän oli Parthian ja Hyrkanian maakuntien satraappi Dareios III:n aikana. Fratafernes johti omien maakuntiensa joukkoja Gaugamelan taistelussa vuonna 331 eaa. Dareioksen pakeni Frataferneen kanssa Hyrkaniaan hävittyä taistelun Aleksanteri Suurta vastaan. Dareioksen kuoleman jälkeen Fratafernes antautui Aleksanterille, joka antoi Frataferneen jatkaa Parthia satraappina. Fratafernes seurasi Aleksanterin mukana kun tämä ajoi takaa Dareioksen murhaajaa Bessosta. Aleksanteri lähetti Frateferneen Erigyioksen ja Karanoksen kanssa kukistamaan kapinoivan Satibarzaneksen. Vuoden 328 eaa. talvena Fratafernes lähetettiin kukistamaan kapinoivaa Autofradatesta. Fratafernes selvitti tehtävänsä ja toi kapinallisen vankina kuninkaan luokse. Fratafernes saapui kuninkaan luokse pian Hydaspesjoen taistelun jälkeen. Tämän jälkeen Fratafernes palasi ilmeisesti takaisin omaan maakuntaansa. Hän lähetti poikansa Farismeneen elintarvikkeilla lastatun saattueen kanssa avustamaan Aleksanterin armeijaa Gedrosian aavikon ylityksessä. Kaksi muuta Frataferneen pojista, Fradasmenes ja Sisines, liittyivät Aleksanterin toveriratsuväen kuninkaalliseen osastoon (agema) vuonna 324 eaa. Fratafernes sai jatkaa maakuntiensa hallitsemista Aleksanterin kuoleman jälkeen. Fratafernes kuoli luultavasti ennen Triparadisoksen kokousta vuonna 321 eaa. Ainakin Parthian uudeksi satraapiksi nimitettiin Filippos joka oli ennen ollut Sogdianan satraappi. == Lähteet == *William Smith (editor); Dictionary of Greek and Roman Biography and Mythology, "Phrataphernes (1)" , Boston, (1867) * luokka:Satraapit luokka:Diadokit
Teach-In

Teach-In oli alankomaalainen yhtye, joka voitti vuoden 1975 Eurovision laulukilpailun. Yhtye perustettiin jo vuonna 1969, mutta sen jäsenistö vaihtui ajan kuluessa useasti. Vain kaksi yhtyeen kuudesta perustajajäsenestä oli mukana yhtyeen voittaessa Euroviisut. Voittokappaleesta ”Ding-a-dong” tuli iso hitti ympäri Eurooppaa ja yhtye kiersi Eurooppaa pari seuraavaa vuotta. Yhtye hajosi 1970-luvun lopulla, mutta levytti vanhoja hittejään 1990-luvulla. == Lähteet == Luokka:Alankomaalaiset yhtyeet Luokka:Euroviisuvoittajat Luokka:Alankomaiden euroviisuedustajat Luokka:Vuoden 1975 euroviisuedustajat
André Milhoux

André Milhoux (s. 9. joulukuuta 1928, Bressoux) on belgialainen entinen Formula 1 -kuljettaja. Hän osallistui vain yhteen F1:n MM-sarjan kilpailuun, joka oli Saksan Grand Prix 1956. Hän korvasi kilpailussa André Piletteä, joka loukkaantui kilpailun harjoituksissa. Milhoux keskeytti kilpailussa viidentoista kierroksen jälkeen moottoririkon takia. Hän ei saavuttanut F1-urallaan yhtään MM-pistettä. ==Formula 1 -tulokset== Vuosi Talli 1 2 3 4 5 6 7 8 Sijoitus Pisteet Gordini ARG MON IND BEL FRA GBR GER Kesk. ITA \- 0 == Lähteet == Luokka:Belgialaiset Formula 1 -kuljettajat Luokka:Vuonna 1928 syntyneet Luokka:Elävät henkilöt
Miki Sipiläinen

Miki Sipiläinen (s. 1. elokuuta 1986 Kuorevesi) on entinen suomalainen jalkapalloilija. Sipiläinen on Kuoreveden Pallon ja Tampereen Ilveksen kasvatti. Hän saavutti Tampere Unitedissa Suomen mestaruudet vuosina 2006 ja 2007, Cup-mestaruuden 2007 ja Veikkausliigassa kolmannen sijan 2005. Kauden 2007 päätteeksi hän lopetti jalkapallouransa keskittyäkseen kokonaan lääketieteen opintoihinHelsingin Sanomat. Mestari-TamU:n Sipiläinen lopettaa 21-vuotiaana. www.hs.fi 22.11.2007. Viitattu 23.6.2008.Ilta-Sanomat. Miki Sipiläinen valitsi lääketieteen futiksen sijaan - katso video. www.iltasanomat.fi 11.2.2008. Viitattu 23.6.2008. mutta jatkoi sitten uraansa ensin Pirkkalan Jalkapalloklubissa kesällä 2008 ja seuraavalla kaudella Ilveksessä. Sipiläinen oli mukana Suomen alle 21-vuotiaiden jalkapallomaajoukkueessa ja teki maajoukkueuransa ensimmäisen maalin Suomen 4–0 voittamassa ottelussa Maltaa vastaan 6.2.2007.Palloliitto. Olympiajoukkue höykytti Maltaa. www.palloliitto.fi 6.2.2007. Viitattu 23.6.2008. Veikkausliigassa hänen ensimmäinen maalinsa syntyi FC KooTeePeetä vastaan 24.10.2007.Tampere United. Veikkausliiga FC KooTeePee – Tampere United 0-3 (0-1). www.tampereunited.com 25.10.2007. Viitattu 23.6.2008. Miki Sipiläinen pelasi kaudella 2005 seitsemän ottelua. Kaudella 2006 hän pelasi kymmenen ottelua. Kaudella 2007 hän pelasi Tampere Unitedissa yhdeksän ottelua ja oli vuokralla kuukauden AC Oulussa, jossa pelasi neljä ottelua.AC Oulu. Miki Sipiläinen vuokralle AC Ouluun. www.acoulu.fi 11.7.2007. Viitattu 23.6.2008. Hän pelasi otteluita myös TamU:n farmiseurassa PP-70:ssä.Miesten Ykkönen. PP-70:lle kauden toinen voitto. www.miestenykkonen.fi 6.5.2007. Viitattu 23.6.2008. Suomen Cupin finaalissa FC Honkaa vastaan Sipiläinen teki viimeisellä minuutilla tasoitusmaalin. Se nosti Tampere Unitedin rangaistuspotkukilpailuihin ja tuplamestariksi.Helsingin Sanomat. Tampere United juhli tuplamestaruutta. www.hs.fi 11.11.2007. Viitattu 23.6.2008. Sipiläinen palasi kesällä 2008 jalkapallon pariin kolmosdivisioonan Pirkkalan jalkapalloklubissa, koska siinä vaiheessa aikaa opiskelulta riitti pelaamiseen.PJK: Miki Sipiläinen PJK:n riveihin. www.pjk.fi 11.6.2008. Viitattu 23.6.2008. Sipiläinen pelasi PJK:ssa yhdeksän ottelua ja teki runkosarjassa 12 maaliaPalloliitto, Tampereen piiri: Kolmosen maalintekijät 2008. Päivitetty 14.10.2008. Viitattu 19.1.2009. Lohkon neljäs: ”Sipiläinen Miki PJK 12”. Mukana ei nousukarsinnan maaleja.. PJK:ta kakkosdivisioonaan mukana nostamassa ollut Sipiläinen siirtyi joulukuussa 2008 niin ikään kakkosdivisioonassa pelaavaan Tampereen Ilvekseen.PJK: Edustuksen pelaajarunko säilymässä. pjk.fi 6.12.2008. Viitattu 19.1.2009. Miki Sipiläinen viimeisteli kaudella 2011 Musan Salamaa vastaan pelatussa ottelussa kuusi osumaa, mikä on Ilveksen uusi seuraennätys ja tiettävästi myös lähellä Kakkosen ennätystä.Ilves: Mikillä kuudesti laukeava Porissa. Ilvesedustus.com 21.8.2011. Viitattu 22.8.2011. == Lähteet == == Aiheesta muualla == *Miki Sipiläinen Ilveksen sivuilla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1986 syntyneet Luokka:Elävät henkilöt
Arkhon

Arkhon Pellalainen () oli Pellasta kotoisin ollut makedonialainen sotilas. Hänet nimitettiin Aleksanteri Suuren kuoleman jälkeen Babylonian satraapiksi. Kyseessä on luultavasi sama Arkhon joka johti trieeriä Aleksanterin Induksen sotaretken aikana. == Lähteet == *William Smith (editor): Dictionary of Greek and Roman Biography and Mythology, "Archon (1)" , Boston, (1867) luokka:Satraapit luokka:Diadokit
Izhar Cohen

Izhar Cohen (hepreaksi יזהר כהן, s. 13. maaliskuuta 1951 Giv'atayim, Israel) on israelilainen laulaja ja näyttelijä. Izhar Cohen voitti vuoden 1978 Eurovision laulukilpailun kappaleella A-ba-ni-bi yhdessä musiikkiryhmä Alphabetan kanssa. Cohen edusti Israelia myös vuoden 1985 Euroviisuissa kappaleella Ole ole sijoittuen viidenneksi. Cohen on myös toiminut näyttelijänä Haifan teatterissa. ==Aiheesta muualla== *A-ba-ni-bi lyric with English translation *Ole ole lyric with English translation * Luokka:Euroviisuvoittajat Luokka:Israelilaiset laulajat Luokka:Israelilaiset näyttelijät Luokka:Vuonna 1951 syntyneet Luokka:Elävät henkilöt Luokka:Israelin euroviisuedustajat Luokka:Vuoden 1978 euroviisuedustajat Luokka:Vuoden 1985 euroviisuedustajat
Open Platform Communications

Open Platform Communications (OPC) on joukko tiedonsiirron standardeja, jota käytetään teollisuuden automaatiosovelluksissa, lähinnä PC-valvomojen ja ohjelmoitavien logiikoiden välillä. Alkujaan OPC on lyhenne sanoista OLE for Process Control, mutta standardoinnista huolehtiva OPC Foundation antaa OPC:lle nykyään merkityksen open connectivity via open standards eli avointa liitettävyyttä avoimilla standardeilla. Standardi määrittää reaaliaikaisen tuotantotiedonvälityksen eri valmistajien automaatiojärjestelmistä. OPC standardin määritteli vuonna 1996 ryhmä teollisuusautomaation toimittajien edustajia. Ensimmäisen julkaisun jälkeen perustettiin OPC Foundation -säätiö, joka huolehtii standardin ylläpidosta ja kehityksestä. Tämän jälkeen standardien määrä on kasvanut seitsemään ja kaksi uutta on tekeillä (tilanne 2006). == Alkuperä ja käyttö == OPC perustuu Microsoftin kehittämille OLE, COM, ja DCOM tekniikoille, jotka tarkoitettiin Windows- käyttöjärjestelmäperheelle. Standardi määrittää joukon olioita, liittymiä ja menetelmiä, joita käytetään prosessi- ja valmistavan teollisuuden automaation sovelluksissa. OLE tulee sanoista Object Linking and Embedding viitaten olio- ohjelmointiin. OPC-palvelin on ohjelma, joka pystyy lukemaan sen ohjelmoitavan logiikan tietoliikennettä ja rekistereitä, jolle ohjelma on tehty. Tällaisia ohjelmistoja on saatavissa niin automaatiojärjestelmien toimittajilta kuin myös vapailta markkinoiltakin. Myös valmiita kehitystyökaluja ja -komponentteja on saatavilla oman OPC-palvelimen tai -asiakasohjelmiston toteutukseen. Yleensä kaikille laajemmin käytössä oleville logiikkatyypeille on kuitenkin saatavissa OPC-palvelin. PC-valvomo-ohjelmistossa ei silloin tarvita omia liityntäohjelmia, vaan OPC-client rajapinta riittää tiedonvälitykseen eri valmistajien logiikoiden kanssa. == OPC-UA == OPC-UA (Unified Architecture) on vuonna 2008 julkaistu alustariippumaton määrittely, joka integroi kaiken aiemman toiminnallisuuden vanhasta. Uusi rajapinta voidaan toteuttaa Javalla, .NET -ympäristössä tai C-ohjelmointikielellä, jolloin vältetään aiempien versioiden kaltainen riippuvuus Windows-pohjaisesta alustasta. UA yhdistää aiempien OPC-rajapintojen toiminnallisuuden uudempaan teknologiaan kuten XML ja Web Servicet, tavoitteena tukea ylemmän tason tehtaan ohjausjärjestelmiä kuten MES ja ERP. OPC-UA on tuettu muun muassa Linux-alustoilla. OPC-UA tukee eri laitealustoja (henkilökohtaiset tietokoneet, palvelimet, ohjelmoitavat logiikat, mikrokontrollerit) sekä eri käyttöjärjestelmiä (Android, Linux, OS X, Windows). == Lähteet == == Aiheesta muualla == * OPC Foundation * Suomen Automaatioseuran OPC-toimikunta Luokka:Automaatio Luokka:Standardit
Alphabeta

Alphabeta oli ryhmä israelilaisia laulajia, jotka voittivat vuoden 1978 Eurovision laulukilpailun yhdessä Izhar Cohenin kanssa. Kappaleen nimi oli A-ba-ni-bi. Israel sai viisi peräkkäistä 12 pistettä äänestyksen aikana, mikä on edelleen Euroviisujen ennätys. Kappaleen kokonaispistemäärä oli 157 pistettä. Kun kävi selväksi, että Israel voittaa kilpailun, Jordan lopetti suoran lähetyksensä teknisten vaikeuksien varjolla ja yleisölle näytettiin kuva narsisseista. Seuraavana päivänä Jordan esitteli toiseksi sijoittuneen belgialaisen kappaleen "L'amour ça fait chanter la vien" voittokappaleena. ==Ryhmän jäsenet== * Reuven Erez * Lisa Gold-Rubin * Nehama Shutan * Ester Tzuberi * Itzhak Okev ==Lähteet== Luokka:Israelilaiset yhtyeet Luokka:Euroviisuvoittajat Luokka:Israelin euroviisuedustajat Luokka:Vuoden 1978 euroviisuedustajat
Toni Järvinen

Toni Järvinen (s. 27. tammikuuta 1981 Lahti) on uransa lopettanut suomalainen jalkapalloilija. Hän oli pelipaikaltaan oikea laitapuolustaja. Peliuransa jälkeen Järvinen valmensi Tampereen Ilveksen A-junioreita, mutta on sittemmin muuttanut Turkuun. Järvinen saavutti Tampere Unitedissa SM-kultaa ja Suomen cupin kaudella 2007. Seuraavana syksynä häneltä katkesi sääri- ja pohjeluu. Järvinen ei toipunut loukkaantumisesta pelikuntoiseksi ja ilmoitti syyskuussa 2010 päättävänsä uransa. Hän pelasi kaikkiaan 167 liigaottelua ja teki 11 liigamaalia. Järvinen liittyi Tampereen Ilveksen A-juniorien valmennusryhmään peliuransa jälkeen yhdessä Jari Pylkkösen ja Toni Hevonkorven kanssa.http://ilvesedustus.com/index.php?mact=News,cntnt01,detail,0&cntnt01articleid;=657&cntnt01origid;=73&cntnt01returnid;=73http://www.radio957.fi/index.php?option=com_sbsarticle&tmpl;=blog&cid;=22569&cat;=1 ==Lähteet== ==Aiheesta muualla== * Toni Järvisen esittely Veikkausliigan sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1981 syntyneet Luokka:Elävät henkilöt
Kiko Casilla

Francisco ”Kiko” Casilla Cortés (s. 2. lokakuuta 1986 Alcover, Tarragonan maakunta, Espanja) on espanjalainen jalkapalloilija, pelipaikaltaan maalivahti. == Ura == Juniorina Casilla pelasi tarragonalaisen Gimnàsticin ja Real Madridin joukkueissa. Real Madridia hän edusti yhteensä seitsemän kauden ajan ja nousi lopulta Espanjan toiseksi korkeimmalla sarjatasolla Segunda Divisiónissa pelanneeseen seuran B-joukkueeseen Castillaan. Kesällä 2007 siirtyi barcelonalaiseen Espanyoliin, jonka kanssa hän teki kolmevuotisen sopimuksen. Espanyolissa hän aloitti niin ikään B-joukkueessa, mutta tammikuussa 2008 hänelle avautui paikka edustusjoukkueeseen Kamenin maajoukkuetehtävien ja Lafuenten loukkaantumisen vuoksi. Ensiesiintymisensä seuran edustusjoukkueessa ja Espanjan korkeimmalla sarjatasolla Primera Divisiónissa hän teki 20. tammikuuta 2008 ottelussa Real Valladolidia vastaan. Kaudeksi 2008–2009 Casilla lainattiin Segunda División B:ssä pelanneeseen Cádiziin, jonka kanssa hän nousi Segunda Divisióniin kauden päätteeksi. Kesäkuussa 2009 Espanyol ja Casilla solmivat vuoteen 2012 ulottuvan jatkosopimuksen, ja myöhemmin samassa kuussa hänen Cádiz-lainaansa jatkettiin vuodella. Cádizissa hän oli molemmilla kausilla joukkueensa ykkösmaalivahti. Casilla kuului Espanjan alle 21-vuotiaiden maajoukkueryhmään. == Lähteet == Luokka:Espanjalaiset jalkapallomaalivahdit Luokka:Katalonialaiset jalkapalloilijat Luokka:Vuonna 1986 syntyneet Luokka:Elävät henkilöt
Antti Hynynen

Antti Juhani Hynynen (s. 30. toukokuuta 1984 Tampere) on suomalainen uransa päättänyt jalkapalloilija, joka pelasi viimeksi Tampereen Ilveksessä ja lopetti uransa kauden 2017 päätteeksi. Pelipaikaltaan hän oli oikea laitapuolustaja, mutta pelasi usein myös keskikentällä ja oli myös tuttu näky hyökkäyksessä. Hän pelasi 301 liigaottelua ja teki niissä 35 maalia. Kaudella 2007 Hynynen teki läpimurtonsa Tampere Unitedissa tehden kauden puoliväliin mennessä neljä liigamaalia. Seuraavalla kaudella peliaikaa ei kuitenkaan enää tullut, joten hän siirtyi KuPSiin elokuussa 2008. Hynynen vakuutti esityksillään KuPSissa. Kauden päätteeksi hän siirtyi Valkeakosken Hakaan. Hakan talousvaikeudet kaudella 2010 johtivat siihen, että seura joutui vapauttamaan pelaajiaan. Näin hyvää kautta Hakassa pelannut Hynynen siirtyi takaisin KuPSiin kesällä 2010. Kaudeksi 2014 Hynynen siirtyi Ykkösessä pelaavaan Ilvekseen. Hynynen on pelannut kolme nuorten ja 11 poikien maaottelua. == Lähteet == == Aiheesta muualla == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1984 syntyneet Luokka:Elävät henkilöt
Gali Atari

thumb|Gali Atari Avigail "Gali" Atari (, s. 29. joulukuuta 1953 Rehovot, Israel) on israelilainen näyttelijä ja laulaja. Hän syntyi jemeninjuutalaisille vanhemmille.The Musical Past of Eurovision Winner Gali Atari’s Yemenite Family . MyHeritage. Atari muistetaan parhaiten vuoden 1979 Eurovision laulukilpailun voitosta yhdessä Milk & Honeyn kanssa kappaleella Hallelujah. Kappaleesta on tullut ikivihreä euroviisuiskelmä. == Diskografia == * 1978 – Nasich Hachalomot * 1981 – Kach Oti Habayta * 1984 – Mamria Baruach * 1986 – Emtza September * 1988 – Tza'ad Echad Lifnei Hanahar * 1989 – Bereshit * 1992 – Bayom Shéachrei * 1992 – Simanim * 1998 – Glida * 2003 – Chabeck Oti Léat * 2008 – Bein Haésh Levein Hamayim * 2015 – Ahava Lemerchakim Arukim == Lähteet == Luokka:Euroviisuvoittajat Luokka:Israelilaiset laulajat Luokka:Vuonna 1953 syntyneet Luokka:Elävät henkilöt Luokka:Israelin euroviisuedustajat Luokka:Vuoden 1979 euroviisuedustajat
Dani Guillén

Daniel "Dani" Guillén Ruiz (s. 1. lokakuuta 1984 Plasencia, Cáceresin maakunta, Espanja) on espanjalainen jalkapalloilija. Hän pelaa vasempana laitapuolustajana Real Madridin reservijoukkueessa Castillassa. Guillén debytoi Espanjan toiseksi korkeimmalla sarjatasolla Segunda Divisiónissa 27. tammikuuta 2007 ottelussa Castellónia vastaan ja pelasi kaudella 2006–2007 yhteensä 17 ottelua.LFP: Ficha del jugador (Luettu 16. elokuuta 2007) == Lähteet == == Aiheesta muualla == * Realmadrid.com Luokka:Espanjalaiset jalkapalloilijat Luokka:Vuonna 1984 syntyneet Luokka:Elävät henkilöt
Apertin oireyhtymä

Apertin oireyhtymä on geneettinen sairaus, joka ilmenee poikkeavuuksina kallon ja kasvojen piirteissä. Apert-potilaiden pää on kartiomainen ja kuulo toisinaan heikentynyt. Oireyhtymään liittyy joillakin potilailla aknea, vesipäisyyttä ja kehitysvammaisuutta. Tyypillistä Apertin syndroomasta kärsiville potilaille on kraniosynostoosi, leveät keskiviivan epämuodostumat, keskikasvojen epämuodostumat, silmien suuri etäisyys toisistaan, silmämunien työntyminen ulos kuopistaan, suulakihalkiot ja syndaktyliat. Arvioidaan, että Apertin oireyhtymästä kärsii noin 10–16 miljoonasta syntyvästä. Esiintyvyys on korkein tietyissä paikoissa Aasiassa ja matalin Espanjassa. Apertin oireyhtymä on nimetty ranskalaisen Eugène Apertin mukaan, joka kuvasi sen vuonna 1906. Vammoja hoidetaan leikkauksin eri ikäkausina. == Lähteet == *Apertin oireyhtymä (pdf) ==Aiheesta muualla== *Kallon- ja kasvonluiden kasvuhäiriötä sairastavien tuki, Cranio Luokka:Oireyhtymät
Jonathan Williams

Jonathan Williams (26. lokakuuta 1942 Kairo, Egypti – 31. elokuuta 2014 Espanja) oli brittiläinen Formula 1 -kuljettaja. Hän osallistui vain yhteen MM-sarjan Grand Prix -kilpailuun, joka oli Meksikon Grand Prix 1967. Williams sijoittui kilpailussa kahdeksanneksi. Hän ei saavuttanut F1-urallaan yhtään MM-pistettä. ==Formula 1 -tulokset== Kausi Talli 1 2 3 4 5 6 7 8 9 10 11 Pisteet Sijoitus 1967 Ferrari RSA MON NED BEL FRA GBR GER CAN ITA USA MEX 8 0 24. == Lähteet == * === Viitteet === Luokka:Brittiläiset Formula 1 -kuljettajat Luokka:Vuonna 1942 syntyneet Luokka:Vuonna 2014 kuolleet
Vilkas

Vilkas voi tarkoittaa: == Etunimenä == * Vilkas Sippola, jääkärikapteeni == Sukunimenä == * Tuula Vilkas, pikaluistelija == Muita merkityksiä == * Vilkas Group Oy, suomalainen verkkokauppatoimittaja, joka operoi myös Ruotsissa, Norjassa ja Tanskassa. * Vilkas, kääpiö animaatioelokuvassa Lumikki ja seitsemän kääpiötä * Miehikkälän Vilkas, miehikkäläläinen urheiluseura * Onni Vilkas Oy, entinen kotkalainen linja-autoyhtiö, jonka Pohjolan Liikenne osti vuonna 1999 Luokka:Etunimet Luokka:Sukunimet
Ville Kantee

Ville Kantee (s. 8. joulukuuta 1978 Joutseno) on suomalainen mäkihyppääjä, joka on kilpauransa jälkeen toiminut lajin parissa huoltajana ja valmentajana. Kantee on nuorten maailmanmestari keväältä 1996. Mäkihypyn maailmancupissa Kantee kilpaili ensimmäisen kerran kaudella 1996–1997 ja hyppäsi pisteille heti ensimmäisessä kilpailussaan Lillehammerissa sijoituttuaan sijalle 27. Kokonaiskilpailussa Kanteen paras sijoitus oli kauden 1999–2000 kuudes sija pistein 836. Osakilpailuista Kanteella on yhteensä kaksi voittoa ja kuusi henkilökohtaista palkintopallipaikkaa. Voitot tulivat kaudella 2000 Kuopiosta ja kaudella 2001 Willingenistä. Erikoista Kanteen palkintopallisijoituksissa on että joka kerta palkintokorokkeella oli myös toinen suomalainen. Kaudella 1999–2000 Kantee sijoittui Nordic Tournamentissa kolmanneksi. Arvokilpailuissa Kanteella on kaksi hopeamitalia joukkuemäestä Lahdesta 2001. Paras henkilökohtainen sijoitus hänellä oli samojen Lahden kisojen suurmäen yhdeksäs sija. Kanteen pituusennätys on 223,5 metriä Planicasta vuodelta 2000. Suomen- mestaruuskilpailuista Kanteella on neljä mitalia. Uransa loppupuolella Kantee kärsi selkävaivoista ja syksyllä 2004 hän lopetti uransa välilevyn pullistuman vuoksi. Kaudella 2004–2005 Kantee toimi Suomen yhdistetyn maajoukkueen suksihuoltajana ja vuosina 2006–2010 Suomen mäkihyppymaajoukkueen huoltopäällikkönä. Keväällä 2010 hänet valittiin Suomen mäkihyppymaajoukkueen kakkosvalmentajaksi. Kantee kuului myös laulajana ja kitaristina pääasiassa mäkihyppääjistä ja yhdistetyn urheilijoista koostuneeseen Vieraileva Tähti -yhtyeeseen. Lisäksi Kantee toimii laulaja-kitaristina niin ikään entisistä mäkihyppääjistä koostuvassa The Kroisos -yhtyeessäMäkikotkien soundi tulee sydämestä, joka teki keväällä 2008 minikiertueen kanssa Saksassa. The Kroisos on tehnyt Dont bury us alive -äänitteen kesällä 2006. Ensimmäisen Panda Eyes -nimisen albuminsa The Kroisos julkaisi vuonna 2009. == Lähteet == * Kantee Suomen Hiihtoliiton sivuilla * === Viitteet === Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Vuonna 1978 syntyneet Luokka:Elävät henkilöt
Skambankt

Skambankt on norjalainen hardcore rock -yhtye Kleppistä, Stavangeristä etelään. Musiikki, jota he soittavat, on sekoitus klassista rockia, punkia ja hard rockia. Yhtye on tyyliltään samankaltainen esimerkiksi Motörheadin, AC/DCn, Sex Pistolsin, Ramonesin ja The Stoogesin kanssa. Kaikki kappaleet ovat kirjoitettu norjaksi ja sanoitukset viestittävät todellista punk henkeä: vastustetaan valtiota, yhteiskuntajärjestelmää, korruptiota, kapitalismia, valvontaa, uskonnollista kiihkoilua, ja ylipäänsä vihaa ja vilpillisyyttä. Lyhyesti: vastustetaan kaikkea – mutta järjen kanssa. == Historia == Yhtye perustettiin jo vuonna 1994. Kokoonpanoon kuului tuolloin Ted Winters solistina ja bassokitaristina, Don Fist basistina ja Hanz Panzer rumpalina. Mutta siihen aikaan oli vain muutamia live-keikkoja ja jonkin verran demon äänitystä. Kymmenen vuotta myöhemmin Skambanktin alkuperäinen kokoonpano tapasi eräillä keikkakutsuilla, jossa oli lava kaikkine taustasoittajineen. Ja noin puolenyön aikaan päätös yhtyeen jatkamisesta oli sitten tehty. Tällä kertaa levytyssopimuksen saanti oli helppoa. Ja kun Hans Panzerista tuli yhtyeen toinen kitaristi ja Tom Skallesta uusi rumpali, yhtye oli valmis äänittämään ensimmäisen, Skambanktiksi otsikoidun albuminsa, joka julkaistiin vuonna 2004. Sen jälkeen Skambankt on esiintynyt lukemattomissa konserteissa ja festivaaleilla Norjassa, Tanskassa ja jopa Saksassa. Yhtyeen uran tämän hetkinen huipentuma oli todennäköisesti keikka Roskilde Festival 2005:ssä, jossa he esiintyivät 20.000 ihmiselle. Vuonna 2005, he julkaisivat levyn Skamania, joka sisälsi kuusi uutta kappaletta sekä kaksi videota. Vähän aikaa sitten yhtyeen rumpali Tom Skalle korvattiin Bones Wolsmanilla. 29. tammikuuta 2006 Skambankt julkaisi uuden albuminsa, 14 kappaletta sisältävän teoksen Eliksir. == Jäsenet == === Nykyiset === * Terje Vinterstø - Ted Winters * Hans Egil Løe - Hans Panzer * Tollak Friestad - Don Fist * Børge Henriksen - Bones Wolsman *Jonny Engelsvoll === Entiset === * Tom Erik Løe - Tom Skalle ==Diskografia== * Skambankt (DogJob, 2004) * Skamania (DogJob, 2005) * Eliksir (DogJob, 2007) * Hardt Regn (DogJob, 2009) * Søvnløs (Columbia Records, 2010) * Sirene (Columbia Records, 2014) * Horisonten brenner (Indie Recordings, 2018) * 1994 (2019) * Jærtegn (2020) == Aiheesta muualla == * Skambankt.com * Fansite Luokka:Norjalaiset rockyhtyeet
Behrin oireyhtymä

Behrin oireyhtymä on sairaus, joka ilmenee varhaisella lapsuusiällä alkavina vaurioina näössä ja hermostossa. Behr-potilailla esiintyvä näön heikkeneminen johtuu verkkokalvon keskiosan rappeutumasta. Sairauteen liittyvät näkökenttähäiriöt ovat yleensä ohimeneviä. Potilaiden refleksit ovat jäykkiä, ja ataksiaa ja kehitysvammaisuutta saattaa esiintyä. Behr peittyy periytyvästi autosomin kautta. Saksalainen silmälääkäri Carl Behr kuvasi syndrooman vuonna 1909. Behrin oireyhtymästä tunnetaan lisäksi II-tyyppi, jonka oireet puhkeavat vasta aikuisiällä. == Lähteet == * http://www.saunalahti.fi/kup/syndroma/behr.htm Luokka:Oireyhtymät
Momentum Scandinavia

Momentum Scandinavia on riippumaton norjalaisruotsalainen äärimetallimusiikkiin keskittyvä levy-yhtiö, jonka perustivat yhteistyössä yritykset Endtime Productions ja Nordic Mission. ==Artistit (nykyiset ja entiset)== *Admonish *Antestor *Drottnar *Frosthardr *Pantokrator *Sympathy ==Aiheesta muualla== *Momentum Scandinavian kotisivut *Endtime Productionsin kotisivut *Nordic Missionin kotisivut Luokka:Ruotsalaiset levy-yhtiöt Luokka:Norjalaiset levy-yhtiöt Luokka:Metallimusiikin levy-yhtiöt
Brändön kirkko

Brändön kirkko on kirkkorakennus Brändössä Ahvenanmaan maakunnassa. Se on pyhitetty Pyhälle Jaakobille. Kirkko rakennettiin alun perin 1740-luvun lopulla, mutta se siirrettiin ja pystytettiin uudelleen nykyiseen paikkaansa alkuperäisestä laajennetussa muodossaan. Kirkko vihittiin käyttöön vuonna 1893. Kirkko on muodoltaan päätytornillinen pitkäkirkko, jonka alttaripäädyssä on lyhyet ja vähän runkohuonetta matalammat poikkisakarat. Vastakkaisessa päädyssä on kirkon kellotorni. Kirkon alttaritaulun on maalannut Alexandra Frosterus-Såltin vuonna 1881, ja sen aihe on Kristuksen taivaaseenastuminen. Kirkossa on myös myöhäiskeskiaikainen alttarikaappi 1400-luvulta. Brändön kirkon yhdeksänäänikertaiset urut on rakentanut uusikaupunkilainen Zachariassenin urkutehdas vuonna 1912, ja ne on uudistanut Veikko Virtanen vuonna 1966. Brandon kirkko1.jpg|Brändön kirkko, takapiha 2016 07 Bärndön kirkon pihamaata.jpg|Brändön kirkon tuloportti 2016 07 Brändön kirkon hautausmaata 1.jpg|Sivuun siirrettyjä hautakiviä 2016 07 Brändön kirkon hautausmaata 2.jpg|Vanhoja hautakiviä ==Lähteet== == Aiheesta muualla == * * Pappisluettelo Luokka:Ahvenanmaan kirkkorakennukset Kirkko Luokka:Suomen puiset pitkäkirkot Luokka:Suomen 1890-luvulla rakennetut kirkot Luokka:1893
Milk & Honey

Milk & Honey on israelilainen lauluryhmä, joka yhdessä Gali Atarin kanssa voitti vuoden 1979 Eurovision laulukilpailun. Voittokappale oli Hallelujah. Yhtye levytti samana vuonna nimeään kantavan albumin. Osa äänityksestä toteutettiin Lontoossa Red Bus -studiossa, osa taas Tel Avivissa Israelissa Triton-studiossa. Levy-yhtiö oli saksalainen Polydor. Shmulik Bilu kuoli 31. joulukuuta 2023 Ichilovin sairaalassa Tel Avivissa 71-vuotiaana. ==Ryhmän jäsenet== * Reuven Gvirtz * Yehuda Tamir * Shmulik Bilu ==Aiheesta muualla== * Epäviralliset yhtyeen kotisivut Luokka:Euroviisuvoittajat Luokka:Israelilaiset yhtyeet Luokka:Israelin euroviisuedustajat Luokka:Vuoden 1979 euroviisuedustajat
Hiiret ja rotat

Hiiret ja rotat eli rottaeläimet (Muridae) on nisäkkäiden suurin heimo. Siihen luetaan 730 pienikokoista jyrsijälajia 150 suvussa. Heimon lajeja tavataan luontaisesti Euraasiassa, Afrikassa ja Australiassa monenlaisissa elinympäristöissä, ja ihmisen mukana ne ovat levittäytyneet koko maapallolle. Ryhmään kuuluvat rotat, hiiret ja gerbiilit sukulaisineen. Hiirten ja rottien sekä myyrien (Cricetidae) välinen luokittelu on muuttunut useita kertoja. Välillä myyrät on luettu omaan heimoonsa, välillä taas Muridae-heimoon, jolloin heimon nimenä on ollut rottaeläimet tai hiiret ja myyrät. Nykyään myyrät luetaan eri heimoon kuin hiiret ja rotat, minkä lisäksi muutamia aiemmin näiden alaheimoina pidettyjä ryhmiä on erotettu omiksi heimoikseen. Suomessa tavattuja hiirten ja rottien lajeja ovat kotihiiri, metsähiiri, peltohiiri, vaivaishiiri, isorotta ja mustarotta, jotka kaikki kuuluvat Murinae-alaheimoon. Mustarotta on kansallisessa uhanalaisuusluokituksessa määritelty Suomesta hävinneeksi lajiksi. == Lähteet == * Animal Diversity Web: Family Muridae === Viitteet === Luokka:Hiirimäiset jyrsijät
Fantômas (yhtye)

Fantômas on vuonna 1998 Kaliforniassa perustettu avantgardemetallia soittava superyhtye. Yhtye on nimetty samannimisen dekkarikirjasarjan mukaan, joka ilmestyi Ranskassa ennen ensimmäistä maailmansotaa. Fantômasin musiikkia ei voi täysin sijoittaa yhden genren alle, sillä yhtye yhdistelee musiikissaan esimerkiksi noisea, grindcorea, free jazzia, thrash metalia, progressiivista rockia ja elokuvamusiikkia. == Historia == Bändi muodostui, kun Mike Patton teki avantgardemetal-tyyppisiä lauluja juuri ennen kuin hänen edelliset yhtyeet, Faith No More ja Mr. Bungle, olivat eroamassa. Niinpä Patton alkoi perustaa uutta yhtyettä ja pyysi alun perin siihen kitaristiksi Buzz Osbornea (Melvins), basistiksi Trevor Dunnia (Mr. Bungle), ja rumpaliksi Igor Cavalera (Sepultura). Cavalera kuitenkin kieltäytyi tarjouksesta, ja ehdotti rumpaliksi Slayerissä soittavaa Dave Lombardoa, joka hyväksyi tarjouksen. Fantômas on tähän asti tehnyt neljä studio- ja yhden livealbumin. Albumit sisältävät todella kokeellista musiikkia. 15. toukokuuta 2006 Patton paljasti Billboard.comissa, että viides Fantômas albumi on suunnitteilla. Seuraavasta albumista Patton kertoo: "Seuraava levy tulee olemaan täysin elektronista musiikkia sisältävä, ja siinä ei tulla käyttämään akustisia soittimia ollenkaan. Aiomme siirtyä horrokseisempaan tyyliin. Minun täytyy ruveta suunnittelemaan uutta albumia. Kerrankin minulla on kunnolla aikaa." ==Jäsenet== *Mike Patton – laulu, sämpläys *Buzz Osborne – kitara *Trevor Dunn – basso *Dave Lombardo – rummut == Diskografia == ===Albumit=== Julkaisupäivä Albumi Levy-yhtiö Kataloginumero 26\. huhtikuuta 1999 Fantômas Ipecac Recordings IPC-001 9\. heinäkuuta 2001 The Director’s Cut Ipecac Recordings IPC-017 1\. huhtikuuta 2002 Millennium Monsterwork 2000 Ipecac Recordings IPC-019 27\. tammikuuta 2004 Delìrium Còrdia Ipecac Recordings IPC-045 14\. kesäkuuta 2005 Suspended Animation Ipecac Recordings IPC-065 elokuu 2005 Animali In Calore Surriscaldati Con Ipertermia Genitale/Cat in Red (yhteislevy 5" vinyyli / 3" CD Melt-Bananan kanssa) Unhip Records Unhip5 6\. syyskuuta 2011 The Director's Cut Live: A New Year's Revolution (livealbumi) Ipecac ==Katso myös== *Melvins *Faith No More *Mr. Bungle *Slayer *Tomahawk *Peeping Tom == Aiheesta muualla == * * Ipecac – Levy-yhtiö Luokka:Yhdysvaltalaiset rockyhtyeet Luokka:Yhdysvaltalaiset metalliyhtyeet
Messier 103

Messier 103 (M103, NGC 581) on Kassiopeian tähdistössä sijaitseva avoin tähtijoukko, jonka ranskalainen tähtitieteilijä Pierre Méchain löysi vuonna 1781. Se on noin 15 valovuoden levyinen ja sijaitsee 6 800 valovuoden päässä Maasta. Joukko on varsin nuori, sen ikä on tuoreimpien arvioiden mukaan vain noin 28 miljoonaa vuotta. == Lähteet == == Aiheesta muualla == * SEDSin Messier -sivut M103:sta Luokka:Perseuksen haara 103 Luokka:Avoimet tähtijoukot 0581
M103

* Messierin luettelon kohde 103 * M103 (panssarivaunu)
Eimear Quinn

Eimear Quinn (oik. Eimear Ní Chuinn, s. 1973, Dublin) on irlantilainen laulaja. Hän voitti vuoden 1996 Eurovision laulukilpailun kappaleella The Voice. Quinn esiintyi myös vuonna 2005 Euroviisujen 50-vuotista historiaa juhlistaneessa Congratulations-tapahtumassa. Quinn valmistui National University of Irelandista ennen kuin hänestä tuli ammattilaulaja. Vuoden 2006 Euroviisuissa Quinn luki Irlannin äänestystuloksen. ==Aiheesta muualla== *Viralliset nettisivut *The Voice lyric *Haastattelu Luokka:Euroviisuvoittajat Luokka:Irlantilaiset laulajat Luokka:Vuonna 1973 syntyneet Luokka:Elävät henkilöt Luokka:Irlannin euroviisuedustajat Luokka:Vuoden 1996 euroviisuedustajat
James Curtis Hepburn

James Curtis Hepburn (13. maaliskuuta 1815–11. kesäkuuta 1911) syntyi Miltonissa, Pennsylvaniassa. Hän opiskeli Princetonin ja Pennsylvanian yliopistoissa ja valmistui lääkäriksi. Hän päätti matkustaa Siamiin (myöhemmin vaihtoi Kiinaan) lähetystyöntekijä-lääkärinä. Hän joutui kuitenkin jäämään Singaporeen kahdeksi vuodeksi, sillä oopiumisodat olivat lähestymässä ja Kiinan portit suljettiin ulkomaalaisilta. Viiden vuoden jälkeen lähetyssaarnaajana hän päätti palata Yhdysvaltoihin (1845) ja avasi klinikan New Yorkiin. Vuonna 1859 hän päätti matkustaa Japaniin lähetyssaarnaaja- lääkärinä. Hän avasi klinikan Kanagawaan ja myöhemmin koulun (Hepburn-koulu, mistä nykyinen Meiji Gakuin-yliopisto kehittyi). Hän myös alkoi koota japani- englanti-sanakirjaa, mikä julkaistiin ensimmäistä kertaa vuonna 1867. Kolmas painos hänen sanakirjastaan (julkaistu 1887) käytti tarkistettua muotoa japanilaisesta romanisaatiosta, jonka innokas yhteisö japaninkielen kirjoittajia latinalaisilla aakkosilla kehitteli. Tämä romanisaation muoto tunnetaan nykyään Hepburn-romanisaationa. Usein luullaan väärin, että Hepburn keksi sen; hän on kuitenkin laajalti vastuussa sen suosiosta. Hän myös otti osaa Raamatun kääntämiseen japanin kielelle. Hepburn palasi Yhdysvaltoihin 1892 ja kuoli New Jerseyn East Orangessa syyskuussa 1911 96-vuotiaana. Jotkin Hepburnin mainittavimmista japanilaisista oppilaista ovat Furuya Sakuzaemon ja Numa Morikazu. ==Aiheesta muualla== *Meiji Gakuin-yliopiston historia *Hepburn Christian Fellowship Luokka:Yhdysvaltalaiset lääkärit Luokka:Lähetyssaarnaajat Luokka:Vuonna 1815 syntyneet Luokka:Vuonna 1911 kuolleet
Karibajärvi

Karibajärvi on yksi maailman suurimmista tekojärvistä. Se sijaitsee Afrikassa Sambesijoen juoksulla sen puolessa välissä, noin 1 300 km joen suulta, Sambian ja Zimbabwen rajalla. Karibajärvi on toinen Sambesijoen tekojärvistä, pienempi Cahora Bassa sijaitsee Mosambikissa. Karibajärven pato rakennettiin 1955–1959, ja järvi täytettiin vuoteen 1963 mennessä. Pato on 128 metriä korkea ja 580 metriä pitkä. Sen voimalaitoksen teho on 1 266 megawattia. Padon pidättelemä tekojärvi on 220 kilometrin pituinen, enimmillään 40 kilometriä leveä, keskimäärin 30 metriä syvä ja tilavuudeltaan noin 185 kuutiokilometriä. Suunnattoman vesimassan aiheuttaman tektonisen rasituksen uskotaan aiheuttaneen useita maanjäristyksiä alueella järven rakentamisen jälkeen. Järveen on istutettu Tanganjikajärven sillikalaa kapentaa, johon perustuva kalatalous on tuottoisaa. Järvi on kuulu myös muusta luonnostaan, eritoten kalaa syövistä linnuista. == Lähteet == * Kariba LakeNet lake profile Luokka:Sambian järvet Luokka:Zimbabwen järvet Luokka:Tekojärvet Luokka:Sambesin vesistö Luokka:Sambian ja Zimbabwen raja